สภาองค์การลูกจ้างฯ – สหพันธ์แรงงานสิ่งทอฯ วอนกกต.จัดเลือกตั้งโดยเร็ว
สภาองค์การลูกจ้างฯ และสหพันธ์แรงงานอุตสาหกรรมสิ่งทอฯ แถลงวันกรรมกรสากลเรียกร้องให้ กกต.จัดการเลือกตั้งโดยเร็ว เพื่อมีรัฐบาลใหม่แก้ปัญหาแรงงาน ค้านรัฐประหาร วอนรัฐจัดงบพัฒนาสหภาพแรงงาน1 พ.ค.2557 สภาองค์การลูกจ้างสภาศูนย์กลางแรงงานแห่งประเทศไทย ออกแถลงการณ์เนื่องในวันกรรมกรสากล เรียกร้องให้เรียกร้ององค์กรที่รับผิดชอบดำเนินการให้มีการเลือกตั้งโดยเร็ว โดยเฉพาะกรรมการการเลือกตั้ง (กกต.) เพื่อนำไปสู่การมีรัฐบาลใหม่และคลี่คลายสถานการณ์การว่างงานโดยแถลงการณ์ระบุว่า สถานการณ์การเมืองปัจจุบันเป็นสงครามแย่งชิงอำนาจส่งผลให้ 4 เสาหลักเศรษฐกิจกำลังป่วยขั้นโคม่า คือการบริโภคหดตัวลงมาต่อเนื่อง มาอยู่ที่ 59.7 ต่ำสุดในรอบ 12 ปี การลงทุนภาคเอกชนหดตัวลงต่อเนื่อง ทั้งปริมาณนำเข้าสินค้า ยอดจำหน่ายรถยนต์ การลงทุนหมวดก่อสร้าง นักลงทุนหยุดรอนโยบายส่งเสริมการลงทุน จากบอร์ดบีโอไอ ชุดใหม่ ที่มีปริมาณคั่งค้างอยู่มูลค่า 800000 บาท การใช้นโยบายภาครัฐ เจอทางตันหลังยุบสภา เลือกตั้งเป็นโมฆะ จัดตั้งรัฐบาลใหม่ไม่ได้ รัฐบาลรักษาการมีข้อจำกัดการเบิกจ่ายงบประมาณ ทั้งงบเก่าและงบใหม่ และการส่งออกขยายตัวไม่ถึง 51% ส่งผลกระทบต่อการจ้างงานและแนวโน้มมีการว่างงานเพิ่มสูงขึ้น โดยเฉพาะ มี.ค. 57 สูงถึง 2.43 แสนคนเช่นเดียวกับ สหพันธ์แรงงานอุตสาหกรรมสิ่งทอ การตัดเย็บเสื้อผ้าและผลิตภัณฑ์หนังแห่งประเทศไทย (ส.พ.ท.) กลุ่มสหภาพแรงงานอุตสาหกรรมเบอร์ล่า (LUBG) องค์การแรงงานเพื่อประชาธิปไตย (WOD) สมาพันธ์กรรมกรเพื่อประชาธิปไตยและกรรมกรแดงเพื่อประชาธิปไตย ออกแถลงการณ์เรียกร้องให้ กกต.ต้องจัดให้มีการเลือกตั้งโดยเร็ว ต่อต้านนายกรัฐมนตรีมาตรา 7 และคัดค้านการทำรัฐประหารทุกรูปแบบพร้อมทั้งเรียกร้องให้รัฐไทยให้สัตยาบันในอนุสัญญาองค์การแรงงานระหว่างประเทศ หรือ ILO ฉบับที่ 87 ว่าด้วยเรื่อง เสรีภาพในการสมาคมและการคุ้มครองสิทธิในการรวมตัว และฉบับที่ 98 ที่ว่าด้วยเรื่องการรวมตัวและร่วมเจรจาต่อรอง รวมทั้งรณรงค์ให้สังคมไทยต้องเป็นรัฐสวัสดิการมีการเก็บภาษีในอัตราก้าวหน้า เรียกร้องค่าจ้างที่พอเพียงต่อการดำรงชีพ รวมทั้งเรียกร้องให้รัฐต้องจัดสรรงบประมาณแผ่นดินเพื่อการพัฒนาสหภาพแรงงาน ด้วยวันที่ 1 พฤษภาคมของทุกปี เป็นวันกรรมกรสากล หรือ May Day สหพันธ์แรงงานอุตสาหกรรมสิ่งทอ การตัดเย็บเสื้อผ้าและผลิตภัณฑ์หนังแห่งประเทศไทย (ส.พ.ท.) ร่วมกับองค์กรต่างๆ ได้กำหนดจัดงานวันกรรมกรสากลเหมือนเช่นทุกๆ ปี เพื่อร่วมรำลึกถึงวันที่กรรมกรทั่วโลกลุกขึ้นสู้เพื่อชีวิตใหม่ ต่อต้านการบังคับข่มขู่ และการกดขี่ข่มเหงทุกรูปแบบ ให้คนหลุดพ้นจากความหิวโหย ความยากแค้นและไร้ศักดิ์ศรีแห่งความเป็นมนุษย์ ถึงแม้ตลอดระยะเวลาที่ผ่านมา กรรมกรและประชาชนผู้รักความเป็นธรรมได้ต่อสู้มาอย่างต่อเนื่อง แต่หาได้หลุดพ้นจากความหิวโหย การกดขี่ ขูดรีด หรือมีสิทธิเสรีภาพมากกว่าเดิมไม่ อันเนื่องมาจากว่าพวกเรายังไม่สามารถหลุดพ้นจากกรอบของระบบทุนนิยมและอำมาตย์นิยมได้อย่างแท้จริง โดยเฉพาะในปัจจุบันการกดขี่ขูดรีดจากระบบทุนนิยมยิ่งทวีความรุนแรงเพิ่มขึ้นเรื่อยๆจากสถานการณ์ทางการเมืองในอดีตชนชั้นผู้กดขี่ขูดรีดได้สมคบกันใช้ความรุนแรง และปราบปรามเข่นฆ่าประชาชนอย่างโหดเหี้ยมหลายครั้ง เช่น การรัฐประหาร 2490 การรัฐประหาร 2501 เหตุการณ์ 14 ตุลาคม 2516 เหตุการณ์ 6 ตุลาคม 2519 เหตุการณ์พฤษภาทมิฬ 2535 การรัฐประหาร 2549 การปราบปรามประชาชน เดือนเมษายน 2552 และการปรามปราบประชาชนครั้งใหญ่เดือนเมษายน-พฤษภาคม 2553ปัจจุบันความขัดแย้งในสังคมไทยเป็นความขัดแย้งระหว่างประชาชนกับทุนผูกขาดอนุรักษ์นิยมและทุนนิยมเสรีเนื่องจากกลุ่มทุนเหล่านี้ ต้องการทำลายขบวนการ การรวมตัวของประชาชนคนเสื้อแดง ไม่ยอมให้มีการแก้ไขรัฐธรรมนูญปี พ.ศ. 2550 ซึ่งเป็นเครื่องมือสำคัญในการกำจัดขบวนการประชาธิปไตยของประชาชนฉะนั้นสหพันธ์แรงงานอุตสาหกรรมสิ่งทอ การตัดเย็บเสื้อผ้าและผลิตภัณฑ์หนังแห่งประเทศไทย (ส.พ.ท.) ร่วมกับองค์กรต่างๆ จึงได้กำหนดจัดงานวันกรรมกรสากลในวันพฤหัสบดีที่ 1 พฤษภาคม 2557 เพื่อรำลึกถึงวีรชนทั่วโลกที่ลุกขึ้นมาต่อสู้และร่วมกันต่อสู้ต่อไปในประเด็นสำคัญดังนี้1. กกต.ต้องจัดให้มีการเลือกตั้งโดยเร็ว2. ไม่เอานายกรัฐมนตรีมาตรา 7 และรัฐประหารทุกรูปแบบ3. รัฐต้องให้สัตยาบันอนุสัญญา ILO 87984. สังคมไทยต้องเป็นรัฐสวัสดิการ5. รัฐต้องเก็บภาษีแบบก้าวหน้า6. ค่าจ้างจะต้องพอเพียงต่อการดำรงชีพ7. รัฐต้องจัดสรรงบประมาณแผ่นดินเพื่อการพัฒนาสหภาพแรงงานสหพันธ์แรงงานอุตสาหกรรมสิ่งทอ การตัดเย็บเสื้อผ้าและผลิตภัณฑ์หนังแห่งประเทศไทยจะร่วมกับพี่น้องชนชั้นผู้ใช้แรงงานและประชาชนทั้งมวล ดำเนินการรณรงค์ในเรื่องดังกล่าวด้วยความสมานฉันท์1 พ.ค. 2557สหพันธ์แรงงานอุตสาหกรรมสิ่งทอฯ(TWFT) กลุ่มสหภาพแรงงานอุตสาหกรรมเบอร์ล่า (LUBG) องค์การแรงงานเพื่อประชาธิปไตย (WOD) สมาพันธ์กรรมกรเพื่อประชาธิปไตย กรรมกรแดงเพื่อประชาธิปไตย
สภาองค์การลูกจ้างฯ และสหพันธ์แรงงานอุตสาหกรรมสิ่งทอฯ แถลงวันกรรมกรสากลเรียกร้องให้ กกต.จัดการเลือกตั้งโดยเร็ว เพื่อมีรัฐบาลใหม่แก้ปัญหาแรงงาน ค้านรัฐประหาร วอนรัฐจัดงบพัฒนาสหภาพแรงงาน 1 พ.ค.2557
การเลือกตั้ง,ปัญหาการว่างงาน,วันกรรมกรสากล,สภาองค์การลูกจ้างสภาศูนย์กลางแรงงานแห่งประเทศไทย,สหพันธ์แรงงานอุตสาหกรรมสิ่งทอ การตัดเย็บเสื้อผ้าและผลิตภัณฑ์หนังแห่งประเทศไทย,สหภาพแรงงาน,อนุสัญญา ILO 87 และ 98